Előterjesztés száma: 81/2023.   
ELŐTERJESZTÉS
a Képviselő-testület
2023. április hónap 27. napján tartandó rendes ülésére
	Előterjesztés tárgya:
	Beszámoló a Fóti Közszolgáltató Közhasznú Nonprofit Kft. 2023. évi üzleti tervének első negyedéves teljesüléséről, a Kft. megbízásos beruházási tevékenységéről

	Előterjesztő:
	dr. Vass György
polgármester
	

	Készítette:
	Fóti Közszolgáltató Közhasznú Nonprofit Kft. tervezete alapján Gerstmayer János
műszaki referens
	

	Törvényességért felelős:
	dr. Mihályi Zsolt Apor
 jegyző
	

	Szakmai szempontból ellenőrizte:
	Vargáné Bolyós Ildikó városüzemeltetési osztályvezető
	

	Pénzügyi, gazdasági szempontból ellenőrizte:
	dr. Kanti Gábor 
gazdasági vezető
	

	Jogi, törvényességi szempontból ellenőrizte:
	dr. Dudás Melinda
jogtanácsos 
	

	Tárgyalja:
	 PJGB 

	Egyeztetve, tájékoztatva:
	Sólyomvári Erika Mária - Fóti Közszolgáltató Nonprofit Kft. ügyvezető


	Javasolt meghívott:
	Sólyomvári Erika Mária - Fóti Közszolgáltató Nonprofit Kft. ügyvezető


	A határozati javaslat elfogadásához szükséges szavazattöbbség:
	a.) egyszerű szavazattöbbség    
b.) minősített szavazattöbbség 

	Az előterjesztés zárt kezelését kérjük
	a.) igen                          
b.) nem



Tisztelt Képviselő-testület!

I. Előzmények:

A Fóti Közszolgáltató Közhasznú Nonprofit Kft. Fót Város Önkormányzatának 100%-os tulajdonú gazdasági társasága (továbbiakban: Kft.). A tulajdonosi jogokat gyakorló Fót Város Önkormányzatának Képviselő-testülete a 236/2022. (XI.17.) számú KT határozatában elfogadta a Kft. 2023. évi Üzleti tervét, ezzel pedig a 2023-as évre kitűzött feladatokat és ennek finanszírozását.

Fót Város Önkormányzata 2020. december 20-án megbízási keretszerződést kötött a Fóti Közszolgáltató Közhasznú Nonprofit Kft.-vel a város beruházási feladatainak bonyolításáról.

Fót Város Önkormányzatának Képviselő-testülete 264/2017.(VI.21.) számú KT határozatával az ügyvezetőt kötelezte, hogy minden negyedévet követő testületi ülésen számoljon be az Üzleti terv elmúlt negyedéves teljesüléséről, illetve a 216/2021 (XI.18.) számú KT határozatával, hogy a beszámolóhoz csatolja a hatályos szerződéseinek táblázatos összefoglalóját. 

II. A döntéshez szükséges információk, tájékoztatások:

[bookmark: _Hlk20984187]A Fóti Közszolgáltató Közhasznú Nonprofit Kft. ügyvezetője elkészítette és benyújtotta az üzleti terv és a megbízásos beruházási tevékenység első negyedéves teljesüléséről szóló ügyvezetői beszámolóját (lásd 1. számú melléklet
Az ügyvezető a beszámolóban az Üzleti terv 2. számú mellékletére vonatkozóan egy módosítási javaslattal fordul a tisztelt Képviselő-testület felé:

„Városüzemeltetési eszközfejlesztési igény 2023
A 2023-ra tervezett eszközök beszerzése még nem történt meg, azonban az igényfelmérések és az árajánlat kérések zajlanak, ami alapján a következő módosítási javaslatunk van az üzleti terv 2. számú mellékletében szereplő eszközfejlesztési igénnyel kapcsolatban. 
	 
	Beruházási igény
	EREDETI Nettó beruházási érték 2023
	MÓDOSÍTOTT nettó beruházási érték 2023

	1.
	Irodakonténer
	2 500 000
	5 000 000

	2.
	Karácsonyi dísz
	500 000
	500 000

	3.
	Szerszámok, gépek
	1 000 000
	2 500 000

	4.
	Irodai eszközök
	500 000
	500 000

	5.
	Vállalatirányítási rendszer 
	5 000 000
	0

	6.
	Üzemanyag tároló konténer
	0
	1 000 000

	 
	Mindösszesen
	9 500 000
	9 500 000



A vállalatirányítási rendszerek közül többet megvizsgáltunk és a legjobbnak tűnő programcsomagokról tájékoztató előadást hallgattunk meg. Az igényeinket leginkább kiszolgáló, rugalmasan alakítható és mégis optimális árú programcsomag a Microsoft Project, amit lehet webes elérésű, felhő alapú és szerverre telepített változatban is kérni. Hosszú távon meg kell vizsgálni a város intézményei között működő, a városi optikai kábelen kiépített belső hálózat és szerverre telepített közös rendszer szükségességét, azonban ennek informatikai (SQL szerver, Sharepoint szerver, Project szerver) és betanítási költsége közel 10 millió Ft lenne. Ezért a kft. és a városüzemeltetési osztály között az idei évben egy webes alapú verzióját próbálnánk ki a Microsoft Projectnek, amit havi előfizetéses konstrukcióban kínálnak. Emiatt most nincs szükség egyszeri jelentős összegű beruházásra, ez az 5 millió Ft-os tétel felszabadul. 
A Somlyó tóhoz kihelyezendő iroda és raktárkonténer ára jelentősen megemelkedett az 1 évvel ezelőtti ajánlathoz képest, erre átcsoportosítanánk 2,5 millió Ft-ot. 
Szükségessé vált a telephelyünkre egy üzemanyagtároló konténer beszerzése, mivel a fűkaszákhoz, kisgépekhez szükséges üzemanyagot, hidraulika olajat, motorolajat így tudjuk biztonságosan tárolni. Erre csoportosítanánk át 1 millió Ft-ot.
A fennmaradó 1,5 millió Ft-tal pedig a szerszámok, gépek sort növelnénk meg.” 
A beruházási tevékenységről szóló beszámolóban a jelen előterjesztés elkészültéig vették figyelembe az eseményeket, a városüzemeltetésről szóló tájékoztatásban pedig ténylegesen az első negyedévben zajló munkákról számoltak be.

Fentiek alapján az alábbi határozati javaslatot terjesztem a Tisztelt Képviselő-testület elé:

III. Határozati javaslat:

…/2023. (IV.27.) KT-határozat

1./ Fót Város Önkormányzat Képviselő-testülete elfogadja a Fóti Közszolgáltató Közhasznú Nonprofit Kft. 2023. évi üzleti tervének első negyedéves teljesüléséről, valamint a Kft. megbízásos beruházási tevékenységéről szóló beszámolót és a hatályos szerződéseinek táblázatos összefoglalóját.
2./ Fót Város Önkormányzat Képviselő-testülete úgy dönt, hogy elfogadja a Fóti Közszolgáltató Nonprofit Kft. módosítási javaslatát a 2023. évi üzleti terv 2. számú mellékletére vonatkozóan és felkéri az ügyvezetőt, hogy a módosított üzleti tervet küldje be a Polgármesternek hitelesítésre. 
Felelős: polgármester	
Határidő: azonnal

Jogszabályi hivatkozás:
· 264/2017.(VI.21.) KT-határozat, melyben Fót Város Önkormányzatának Képviselő-testülete utasítja a Kft. ügyvezetőjét, hogy a jövőben minden negyedévet követő képviselő-testületi ülésen írásban számoljon be a tárgyévi Üzleti terv elmúlt negyedévi teljesítéséről
· 216/2021. (XI.18.) KT-határozat

Az előterjesztés mellékletei: 

1. sz. melléklet: A Fóti Közszolgáltató Közhasznú Nonprofit Kft. 2023. évi üzleti tervének első negyedéves teljesüléséről szóló ügyvezetői tájékoztató, a megbízásos beruházási tevékenység teljesítéséről szóló beszámoló, valamint a Kft. hatályos szerződéseinek táblázatos összefoglalója

2. sz. melléklet: A Fóti Közszolgáltató Közhasznú Nonprofit Kft. 2023. évi eszközfejlesztési igénye
1

